Delft-fajanse
Store norske leksikon,Kunst og estetikk,Glass og keramikk,Glass og keramikk – begreper
Delft-fajanse er et fellesnavn på de forskjellige tinnglaserte keramiske produkter som stammer fra byen Delft i Nederland.
Der har det siden 1500-tallet eksistert en omfattende fajanseindustri. Godset ble først malt i blå glasur over hvit tinnglasur, etter kinesisk forbilde. En stor del gjenstander fra tiden var inspirert av det som ble laget under den kinesiske keiseren Wanli. Fra slutten av 1600-årene imiterte fabrikkene japansk Imari-porselen. Disse varene ble malt i rødt, blått og gull. En av de fremste utøverne i perioden var Pieter Adraansz Kocks.I 1653 ble De Porceleyne Fles grunnlagt. Navnet viste til godsets kvalitet, og hadde ingenting med å porselen å gjøre. Industrien blomstret, og i midten av 1700-tallet var det rundt 30 små fajansefabrikker i Delft.Omkring år 1800 gikk det nedover for Delft og den håndmalte fajansen. Én etter én var nødt å stenge virksomheten. Unntaket var De Porceleyne Fles. I 1876 kjøpte ingeniøren Joost Thooft fabrikken. Han lyktes å snu trenden, og i 1907 bygde han ytterligere en fabrikk, men som produserte bygningsdeler i keramikk. Delft-fajansene er siden den gang blitt mer naturalistisk utført. Motiver av skip og vindmøller er blant de vanligste.Betegnelsen Delftware brukes i England som fellesnavn for all fajanse. Les mer i Store norske leksikon fajanse Litteratur Erickson, Rick (2003). Royal Delft: A Guide to De Porceleyne Fels, Schiffer Publishing Ltd. Gruyter, Jos de (1961). Delfter keramikk, De Porceleyne Fles